《汤义仍过余适余命工栉发欲起义仍亟止余对谈竟栉因相顾大笑曰竹林风致何必晋人俄余鼓枻南归兴会相思辄有此寄》
明代·胡应麟

散发逢君易水头，红尘紫陌并追游。狂呼楚客青丝骑，醉拥吴姬白玉楼。

三馆地堪容执戟，五湖天欲问归舟。江声月色能相望，九月鸿书到敝裘。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。